সূত্র জানায়, নির্বাচনে বিএনপি জোটের অন্যতম শরিকদল হিসেবে এলডিপিসহ নিবন্ধিত দলগুলোর অংশগ্রহণ নিশ্চিত করতে নির্বাচনকালীন সরকারে অলি আহমদের মন্ত্রীত্ব, নির্বাচিত সরকারের মন্ত্রিসভায় এলডিপির প্রতিনিধিত্ব এবং ৫টি সংসদীয় আসন এলডিপিকে ছেড়ে দিতে প্রস্তুত ছিল আওয়ামী লীগ। কিন্তু ক্ষমতাসীনদের কাছে চারটি মহিলা আসনসহ অলি আহমদ একাই ২০টি আসন চাইলে তার ব্যাপারে আওয়ামী লীগের আগ্রহে কিছুটা ভাটা পড়ে।